
RADVILIŠKIO RAJONO SAVIVALDYBĖS TARYBA


SPRENDIMAS
DĖL RADVILIŠKIO RAJONO SAVIVALDYBĖS BENDROJO UGDYMO MOKYKLŲ VISOS DIENOS MOKYKLOS VEIKLOS ORGANIZAVIMO TVARKOS APRAŠO  PATVIRTINIMO

2024 m. spalio 10 d. Nr. T-  
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 5 ir 8 punktais, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos švietimo ir mokslo ministro 2018 m. birželio 26 d. įsakymu Nr. V-606 „Dėl Rekomendacijų dėl visos dienos mokyklos kūrimo ir veiklos organizavimo patvirtinimo“, Radviliškio rajono savivaldybės taryba nusprendžia:
.	Patvirtinti Radviliškio rajono savivaldybės bendrojo ugdymo mokyklų visos dienos mokyklos veiklos organizavimo tvarkos aprašą (pridedama).
.	Pripažinti netekusiu galios Radviliškio rajono savivaldybės tarybos 2012 m. vasario 2 d. sprendimą Nr. T-198 „Dėl mokesčio už mokinių ugdymą Radviliškio rajono savivaldybės bendrojo ugdymo mokyklų pailgintos dienos grupėse nustatymo ir Radviliškio rajono savivaldybės bendrojo ugdymo mokyklų pailgintos dienos grupės veiklos tvarkos aprašo tvirtinimo“.
.	Nustatyti, kad šis sprendimas įsigalioja nuo 2024 m. lapkričio 1 d.



Savivaldybės meras                                                                                                Kazimieras Račkauskis









PATVIRTINTA
Radviliškio rajono savivaldybės
tarybos 2024 m. spalio 10 d. 
sprendimu Nr. T-



 SKYRIUS


.	Radviliškio rajono savivaldybės (toliau – Savivaldybė) bendrojo ugdymo mokyklų visos dienos mokyklos veiklos organizavimo tvarkos aprašas (toliau – Aprašas) nustato pradinių klasių mokinių (jeigu yra poreikis pagrindinių klasių mokinių) veiklos po pamokų organizavimą, visos dienos mokyklos tikslą ir uždavinius, grupių ir (ar) klasių formavimą, mokinių priėmimą.
.	Apraše vartojamos sąvokos:
.	Mokykla – Savivaldybės bendrojo ugdymo mokykla, įgyvendinanti pradinio ir (ar) pagrindinio ugdymo programas;
.	Visos dienos mokykla (toliau – VDM) – mokykla, dirbanti pagal pasirinktą VDM veiklos modelį, patvirtintą Lietuvos Respublikos Lietuvos Respublikos švietimo ir mokslo ministro 2018 m. birželio 26 d. įsakymu Nr. V-606 „Dėl Rekomendacijų dėl visos dienos mokyklos kūrimo ir veiklos organizavimo patvirtinimo“ (toliau – Rekomendacijos);
.	VDM grupė – tai tėvų (globėjų) prašymų pagrindu suburta mokinių grupė, kurioje teikiamos ugdymo, priežiūros, švietimo pagalbos, laisvalaikio organizavimo paslaugos pagal Rekomendacijų Pailgintos dienos modelį arba Mokyklos sukurtą VDM grupės modelį;
.	VDM klasė – tai tėvų (globėjų) prašymų pagrindu suburta mokinių klasė, kurioje integruojamos formaliojo ir neformaliojo švietimo programos, vykdoma priežiūra pagal Rekomendacijų Integruotos dienos modelį;
.	Į VDM veiklą gali būti įtraukiami socialiniai partneriai, vietos bendruomenės nariai.
.	 Mokyklos, steigdamos VDM grupes, VDM klases ir organizuodamos darbą jose, vadovaujasi Lietuvos Respublikos Konstitucija, Jungtinių Tautų Vaiko teisių konvencija, Lietuvos Respublikos švietimo įstatymu, Lietuvos Respublikos Vyriausybės nutarimais, Geros mokyklos koncepcija, Rekomendacijomis ir kitais teisės aktais bei šiuo Aprašu.

 SKYRIUS


.	Tikslas – sudaryti sąlygas kokybiškam, socialiai teisingam ir lygias galimybes užtikrinančiam visapusiškam kiekvieno vaiko ugdymui(si) visą dieną saugioje aplinkoje.
.	Uždaviniai:
.	sudaryti sąlygas ugdytis ir gauti reikalingą pagalbą įvairių ugdymosi poreikių turintiems mokiniams;
.	papildyti ugdymo turinį įvairiomis neformaliojo švietimo veiklomis, panaudojant ne tik Mokyklos, bet ir kitas erdves ir socialinių partnerių teikiamas galimybes;
.	stiprinti formaliojo ugdymo ir neformaliojo švietimo dermę;
.	 skatinti Mokyklų atvirumą ir socialinę partnerytę;
.	 sudaryti galimybę šeimoms derinti darbo ir šeimos įsipareigojimus.

 SKYRIUS


.	VDM grupės, klasės steigiamos atsižvelgiant į Mokyklos bendruomenės poreikį bei Mokyklos finansines galimybes.
.	VDM grupė formuojama pagal Mokyklos mokinių tėvų (globėjų) pateiktus prašymus, o VDM klasė – pagal tėvų prašymą-sutikimą. Jeigu VDM grupėje, klasėje yra laisvų vietų, prašymai priimami ištisus metus. Esant daugiau prašymų nei Mokyklai skirta lėšų VDM grupei, klasei išlaikyti, priimant mokinius pirmumo teisė teikiama pirmųjų ir antrųjų klasių mokiniams.
.	Mokinių skaičius VDM grupėje ar klasėje – ne daugiau kaip 24, minimalus – 8. 
.	Mokyklos direktorius, suderinęs su Mokyklos taryba iki einamųjų metų spalio 15 d. Savivaldybės merui teikia prašymus dėl VDM grupės, klasės (-ių) formavimo ir mokinių skaičiaus. 
.	Mokyklos direktoriaus prašymai dėl VDM grupės (-ių) formavimo suderinami Savivaldybės mero.
.	Mokykla, siekianti formuoti VDM klasę, turi atitikti šiuos kriterijus:
.	atliktas VDM klasės formavimo poreikio vertinimas; 
.	 yra Mokyklos tarybos pritarimas organizuoti VDM klasės veiklą;
.	 numatytas VDM klasės tęstinumas vykdant pradinio ugdymo programą;
.	suburta Mokyklos mokytojų ir pagalbos mokiniui specialistų komanda;
.	Mokyklos aplinka turi būti tinkama formaliajam ir neformaliajam švietimui, individualiam ir grupiniam darbui, poilsiui, aktyviai fizinei ir kitai veiklai; 
.	sukurtas socialinių partnerių tinklas (ne mažiau kaip 3) iš vaikų socialinę priežiūrą vykdančių institucijų, nevyriausybinių organizacijų, neformaliojo vaikų švietimo teikėjų, muziejų, bibliotekų, kitų švietimo, kultūros įstaigų;
.	Mokyklų, kurios vykdys VDM klasės veiklą, sąrašas tvirtinamas Savivaldybės mero potvarkiu. 
.	Mokykla su mokinio tėvais (globėjais) pasirašo sutartį dėl mokinio dalyvavimo VDM grupės, klasės veikloje.

 SKYRIUS


.	Teisės aktų nustatyta tvarka Mokyklos direktorius užtikrina, kad VDM grupėje, klasėje mokiniams būtų sudarytos saugios ir sveikos ugdymo(si) sąlygos.
.	Veikla VDM grupėje organizuojama pagal Mokyklos pasirinktą modelį, suplanuotas veiklas ir dienotvarkę.
.	Ugdymas VDM klasėje organizuojamas vadovaujantis Pradinio, pagrindinio ir vidurinio ugdymo bendraisiais ugdymo planais ir Mokyklos parengtu ugdymo plano priedu „Visos dienos mokyklos veiklos organizavimas“.
.	VDM grupės, klasės darbo laiką tvirtina Mokyklos direktorius, atsižvelgdamas į mokinių tėvų poreikį.
.	Rekomenduojamas VDM grupėje veiklos organizavimas: 
.	rytinėje dienos dalyje organizuojamas įprastas ugdymo procesas pagal pradinio ir (ar) pagrindinio ugdymo programą;
.	antroje dienos dalyje organizuojama VDM grupės veikla;
.	rekomenduojama VDM grupės veikla pagal Rekomendacijų Pailgintos dienos modelį (1 priedas).
.	Mokyklos sukurtą VDM grupės modelį tvirtina Mokyklos direktorius, suderinęs su  Savivaldybės meru.
.	Rekomenduojamas VDM klasėje veiklos organizavimas: 
.	VDM klasėje veiklos organizavimas:
.	neformalusis švietimas integruojamas į formalųjį švietimą ir išdėstomas per visą dieną;
.	mokymasis vyksta tarpdalykinių integruotų projektų ir (ar) pamokos forma; pamokų trukmė ir jų išdėstymas per savaitę gali skirtis;
.	veikla vykdoma skirtingose fizinėse aplinkose: Mokykloje ir jos teritorijoje, kitose ugdymui, edukacijai, kultūrai, poilsiui, pramogoms vykdyti pritaikytose erdvėse: parkuose, muziejuose, bibliotekose, dienos centruose, įmonėse ir kt.;
.	integruotas ugdymas organizuojamas 8.00–16.30 val.;
.	mokinių priežiūra vykdoma 16.30–17.30 val.;
.	rekomenduojama VDM klasės veikla pagal Rekomendacijų Integruotos dienos modelį (2 priedas).
.	VDM grupės, klasės mokinių veiklą organizuoja auklėtojas / mokytojas / mokinio padėjėjas, pasitelkdamas Mokyklos pedagogus, pagalbos mokiniui specialistus, neformaliojo švietimo mokytojus, visuomenės sveikatos priežiūros specialistus, socialinius partnerius, vietos bendruomenės narius bei kitus, Lietuvos Respublikos švietimo įstatyme ir kituose teisės aktuose numatytus specialistus ir paslaugų teikėjus.
.	Kiti VDM grupėje, klasėje dirbantys mokytojai ir neformaliojo švietimo mokytojai ugdymą organizuoja atsižvelgdami į Mokyklos direktoriaus įsakymu numatytą darbo krūvio paskirstymą. Pagalbos mokiniui specialistai pagalbą teikia atsižvelgdami į nustatytus poreikius.
.	Mokinių maitinimas VDM grupėje, klasėje organizuojamas Mokyklos nustatyta tvarka.

 SKYRIUS


.	VDM grupės, klasės veikla finansuojama iš valstybės, ir Savivaldybės biudžeto ir kitų rėmėjų finansinės paramos lėšomis.
.	VDM grupės, klasės veiklos priežiūrą vykdo Mokyklos direktorius ar jo įgaliotas asmuo, Savivaldybės administracijos Švietimo ir sporto skyrius.
.	Aprašas keičiamas ar naikinamas Savivaldybės tarybos sprendimu.

_________________________






Radviliškio rajono savivaldybės bendrojo ugdymo mokyklų visos dienos mokyklos veiklos organizavimo tvarkos aprašo  priedas



Laikas 	Veikla 
Po pamokų iki 13.40	Mokinių priežiūra: poilsis, žaidimai, sportas lauke.
13.40–15.00 	Integruojamos, prevencinės programos, pažintinė, projektinė veikla.	Socialinių partnerių, neformaliojo švietimo veiklos.	Knygų skaitymas, individuali veikla, poilsis. 
15.00–15.20 	Pertrauka, pavakariai.
15.20–17.30	Švietimo pagalba mokiniams ir jų tėvams (globėjams) pagal poreikį.	Nebaigtų darbų valandėlė.	Pažintinė veikla.


.	Mokyklos sukurtą VDM grupės modelį tvirtina Mokyklos direktorius, suderinęs su  Savivaldybės meru.

__________________________





Radviliškio rajono savivaldybės bendrojo ugdymo mokyklų visos dienos mokyklos veiklos organizavimo tvarkos aprašo  priedas



Laikas 	Veikla	Veiklos pobūdis	Asmuo, atsakingas už veiklą
Savaitės diena
7.30–8.00	Mokinių rinkimasis į mokyklą	Neprivaloma	Klasės mokytojas
8.00–9.00	Savarankiško mokymosi laikas	Privaloma, tačiau mokiniai gali vėluoti	Klasės mokytojas
9.00–12.00	Matematika, lietuvių kalba ir kt.	Formalusis ugdymas 	Pradinio ugdymo mokytojai
12.00–12.30	Pietūs		Klasės mokytojas, mokinio padėjėjas
12.30–14.45	Poilsis, žaidimai ir sportas lauke	Privalomas poilsis, formalusis ugdymas arba neformalusis švietimas	Klasės mokytojas, mokinio padėjėjas, dalyko mokytojas
14.45–15.00	Pavakariai 		Mokinio padėjėjas
15.00–16.30	Muzika ir kt.	Privaloma integruota formaliojo ugdymo ir neformaliojo švietimo pamoka	Dalyko mokytojas ir (ar) kt. specialistas
16.30–18.00 	Žaidimai, poilsis; individualios konsultacijos; neformalusis švietimas pagal individualius poreikius	Neprivaloma 	Mokinio padėjėjas, neformaliojo švietimo specialistas



__________________________



RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL RADVILIŠKIO RAJONO SAVIVALDYBĖS BENDROJO UGDYMO MOKYKLŲ VISOS DIENOS MOKYKLOS VEIKLOS ORGANIZAVIMO TVARKOS APRAŠO  PATVIRTINIMO“
AIŠKINAMASIS RAŠTAS

2024-09-23
Radviliškis

.	Projekto rengimą paskatinusios priežastys, parengto projekto tikslai, sprendimo projekto tikslai ir uždaviniai. 
Sprendimo projekto tikslas – patvirtinti naują Radviliškio rajono savivaldybės bendrojo ugdymo mokyklų visos dienos mokyklos veiklos organizavimo tvarkos aprašą (toliau – Tvarkos aprašas).
Atsižvelgiant į Rekomendacijas dėl visos dienos mokyklos kūrimo ir veiklos organizavimo, patvirtintas Lietuvos Respublikos švietimo, mokslo ir sporto ministro 2018  m. birželio 26 d. įsakymu Nr. V-606 „Dėl rekomendacijų dėl visos dienos mokyklų veiklos organizavimo“ teikiamas šis aprašo projektas. Projekte yra paliktos dabar galiojančios Pailgintos dienos grupės veiklos tvarkos aprašo nuostatos bei papildytos Visos dienos mokyklos nuostatomis.  
Apraše vartojamos naujos sąvokos, apibrėžiančios Visos dienos mokyklą (toliau – VDM), VDM grupę, VDM klasę. Išdėstyti reikalavimai VDM grupės / klasės veiklų vykdymui, darbo organizavimui.
.	Projekto iniciatoriai (institucija, asmenys ar piliečių atstovai) ir rengėjai.
Iniciatoriai – Radviliškio rajono savivaldybės administracijos Švietimo ir sporto skyrius.
Sprendimo projekto rengėjai – Radviliškio rajono savivaldybės administracijos Švietimo ir sporto skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Radviliškio rajono savivaldybės tarybos 2012 m. vasario 2 d. sprendimu Nr. T-198 „Dėl mokesčio už mokinių ugdymą Radviliškio rajono savivaldybės bendrojo ugdymo mokyklų pailgintos dienos grupėse nustatymo ir Radviliškio rajono savivaldybės bendrojo ugdymo mokyklų pailgintos dienos grupės veiklos tvarkos aprašo tvirtinimo“ patvirtintas šiuo metu galiojantis Radviliškio rajono savivaldybės bendrojo ugdymo mokyklų pailgintos dienos grupės veiklos tvarkos aprašas, kuriuo vadovaujasi bendrojo ugdymo mokyklos organizuodamos pailgintos dienos grupių veiklą.
Vadovaujantis Lietuvos Respublikos švietimo, mokslo ir sporto ministro 2018  m. birželio 26 d. įsakymu Nr. V-606 „Dėl rekomendacijų dėl visos dienos mokyklos kūrimo ir veiklos organizavimo patvirtinimo“ visos dienos mokyklos veikla organizuojama Radviliškio Gražinos pagrindinėje mokykloje.
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Tarybos sprendimo projektas parengtas vadovaujantis:
.	Lietuvos Respublikos švietimo įstatymo 58 straipsnio 1 dalies („Savivaldybės atstovaujamoji institucija“) 3 punktu („formuoja ikimokyklinio, priešmokyklinio, pradinio, pagrindinio ir vidurinio ugdymo, vaikų ir suaugusiųjų neformaliojo švietimo programas teikiančių mokyklų tinklą, sudaro sąlygas vaikų privalomajam švietimui vykdyti.“) ir 70 straipsnio 7 dalimi („atlyginimo dydį už ikimokyklinio ir bendrojo ugdymo mokyklos įstatuose nustatytas mokinių tėvų (globėjų, rūpintojų) pageidavimu teikiamas papildomas paslaugas (pailgintos dienos grupės, popamokinė mokinių priežiūra, klubai, būreliai, stovyklos, ekskursijos ir kita) nustato mokyklos savininko teises ir pareigas įgyvendinanti institucija (dalyvių susirinkimas) (valstybinės ir savivaldybės mokyklos), savininkas (dalyvių susirinkimas) (kitų mokyklų).
.	Rekomendacijomis dėl visos dienos mokyklos kūrimo ir veiklos organizavimo (toliau – Rekomendacijos), patvirtintomis Lietuvos Respublikos švietimo ir mokslo ministro 2018 m. birželio 26 d. įsakymu Nr. V-606 „Dėl Rekomendacijų dėl visos dienos mokyklos kūrimo ir veiklos organizavimo patvirtinimo“, kuriose nustatyta, kad norint organizuoti mokyklose ugdymo procesą visos dienos mokyklos būdu, yra rekomenduojama turėti mokyklos savininko sprendimą. Iki šiol Radviliškio rajono savivaldybės mokyklose visos dienos mokyklos ugdymo proceso organizavimo būdas buvo taikomas tik Radviliškio Gražinos pagrindinėje mokykloje. Sprendimo projekte numatyta, kad VDM grupių veikla organizuojama pagal Rekomendacijose numatytą Pailgintos dienos modelį arba Mokyklos sukurtą VDM grupės modelį, o VDM klasių veikla – pagal Rekomendacijų Integruotos dienos modelį.
Priėmus Radviliškio rajono savivaldybės tarybos sprendimą, VDM grupių veikla bus organizuojama pagal vieningus reikalavimus, bus sudarytos galimybės Savivaldybės bendrojo ugdymo mokyklose formuoti VDM klases, kuriose integruojamas formalusis ugdymas ir neformalusis švietimas bei vaikų priežiūra.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Pripažinti netekusiu galios Radviliškio rajono savivaldybės tarybos 2012 m. vasario 2 d. sprendimą Nr. T-198 „Dėl mokesčio už mokinių ugdymą Radviliškio rajono savivaldybės bendrojo ugdymo mokyklų pailgintos dienos grupėse nustatymo ir Radviliškio rajono savivaldybės bendrojo ugdymo mokyklų pailgintos dienos grupės veiklos tvarkos aprašo tvirtinimo“.
.	Sprendimo projektui įgyvendinti reikalingos lėšos, finansavimo šaltiniai.
VDM grupė, klasė būtų finansuojama iš valstybės biudžeto skiriamų mokymo lėšų ir Savivaldybės biudžeto lėšų. Prireikus Mokyklai gali būti skiriamas papildomas finansavimas VDM veiklai.
.	Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės administracijos juristu, kalbininku, direktore, savivaldybės vicemerais, meru ir Švietimo ir sporto skyriaus vedėju.
.	Numatomo teisinio reguliavimo poveikio vertinimo rezultatai. 
Rezultatai nenumatomi. 
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra.
.	Pridedami dokumentai. 
Nėra.



Švietimo ir sporto skyriaus 
vyriausioji specialistė                                                                                                        Ieva Ražinskienė







